**นโยบายการปฏิบัติงานตามแผนงานปฏิรูปที่ดินในปีงบประมาณ 2555**

**ลธก. ได้มีแนวนโยบาย และข้อสั่งการ ดังนี้**

1. เน้นการปิดพื้นที่ เร่งรัดการจัดที่ดิน โดยให้ผู้ตรวจราชการ ผู้เชี่ยวชาญ และ ผอ.สำนักที่เกี่ยวข้องศึกษารายละเอียดการดำเนินการ โดยให้มีทิศทางไปในแนวทางเดียวกัน

2. ในส่วนการตรวจราชการให้หัวหน้าผู้ตรวจราชการ และหัวหน้าผู้เชี่ยวชาญ ซึ่งพิจารณาระดับอาวุโสขณะนี้คือ คุณวีรวัฒน์ฯ เป็นผู้กำกับและอนุมัติสำหรับข้าราชการที่อยู่ภายใต้การกำกับดูแล และให้มีการวางแผนผังการทำงานล่วงหน้าโดยสลับผลัดเปลี่ยนการออกตรวจราชการ และคงไว้ส่วนกลางครึ่งหนึ่ง เพื่อเตรียมรับงานเร่งด่วนที่มีความสำคัญ อาทิ เช่น งานรับเสด็จ ทั้งนี้ มอบหมายให้ กกจ. ปรับ/เพิ่มภาระงานของกลุ่มตรวจและประสานราชการ โดยให้รับหน้าที่ของสำนักผู้เชี่ยวชาญด้วยสำหรับการไปตรวจราชการขอให้เป็นชุดเล็กที่ข้าราชการติดตามไม่เกิน 2 คน และใช้ยานพาหนะจากส่วนกลาง

3. เร่งรัดการปิดพื้นที่โดยให้มีการตรวจสอบและการติดตามการทำประโยชน์ในที่ดิน จำนวน 4 ล้านไร่ ภายใน 3 ปี โดยพิจารณาเป็นพื้นที่ และทำทีละอำเภอ ไม่ให้กระจายตัว มอบ ผอ. ศสท. และคณะทำงานฯ จัดอบรมติวเข้มและวางหลักการทำงานให้กับ นักวิชาการปฏิรูปที่ดิน นิติกร และช่างให้เข้าใจการทำงานทุกขั้นตอนว่าจะทำอะไรแค่ไหน จำนวนเงินเท่าใด ทั้งนี้ในส่วนของฐานข้อมูล (สารบบ) ที่ ส.ป.ก. จังหวัด เห็นควรมอบหมายให้ กลุ่มปฏิรูปการจัดการและพัฒนาเกษตรกร เป็นผู้รับผิดชอบโดยให้ กกจ. จัดทำคำสั่งมอบหมายด้วย และมอบหมาย สวผ. จัดทำงบประมาณจ้างลูกจ้าง เพื่อปรับปรุงซอง 4-06 และสแกนเข้าเครื่องทั้งหมด เพื่อตรวจสอบผู้ครอบครองที่ดิน และนำข้อมูลที่ได้ประสานงานกับกรมที่ดินเพื่อตรวจสอบการถือครองที่ดินให้ถูกต้องต่อไป นอกจากนี้ให้จัดทำหนังสือเตือนผู้ถือครองที่ดินที่ยังไม่ยินยอมเข้าสู่ระบบการปฏิรูปที่ดินให้เข้าสู่ระบบการปฏิรูปที่ดิน โดยมอบ ผอ. สกม. กำหนดระยะเวลาการเตือนครั้งที่ 1 และครั้งที่ 2 และนิติกรจะต้องจัดทำรายงานความก้าวหน้าใสแต่ละช่วงของการเตือนด้วย

สำหรับพื้นที่เขตใหม่ ให้ ศสท. และคณะทำงาน ตรวจสอบเสมือนเป็นพื้นที่ปฏิรูปที่ดินและให้ปิดพื้นที่ทันที ทั้งนี้ จังหวัดใดปิดพื้นที่ในอำเภอได้ก่อน ส.ป.ก. จะมีคำสั่งให้เคลื่อนอัตรากำลังไปช่วยจังหวัดอื่นๆ โดยจัดงบประมาณให้ พร้อมทั้งพิจารณาความดีให้ใหม่ จึงมอบให้ สจก. รับไปพิจารณาวางแนวทาง

สำรับพื้นที่นอกเขตปฏิรูปที่ดินที่ได้รับมอบ ส.ป.ก. 4-01 ให้ดำเนินการแก้ไขและให้ใช้หลักการเจรจาเพื่อเยียวยาเกษตรกร โดยอาจจัดที่ดินให้ใหม่ จึงมอบให้ สจก. รับไปพิจารณาวางแนวทาง

4. การจัดที่ดินชุมชน มอบให้ส่วนกลางเป็นผู้รับผิดชอบทำการรังวัด และกำกับการคำนวณทุกแปลง และมอบ สจก. ทำการสอบสวนสิทธิ โดยให้ สวผ. จัดจ้างลูกจ้างไปช่วยทำงาน และเมื่อถึงไตรมาสสุดท้ายของปี ก็สามารถแดอำเภอได้ แล้วค่อยส่งมอบให้จังวัดดำเนินการตามขั้นตอนต่อไป

5. การจัดที่ดินเอกชน มอบให้ส่วนกลาง รธก.สุรศักดิ์ฯ เร่งรัดพิจารณา โดยขอให้เน้นการจัดซื้อที่ดินในพื้นที่จังหวัดใหม่ๆ เช่น จังวัดสิงห์บุรี อ่างทอง สมุทรสาคร สมุทรสงคราม และสมุทรปราการ ในส่วนของการจัดที่ดิน 4 ภาค มอบหมายให้ สจก. เร่งรัดดำเนินการให้เสร็จโดยเร็ว

6. การตรวจสอบสารบบ และผลการคำนวณ มอบหมายทุกคน ศึกษาเรื่องแผนที่และการรังวัด เพื่อช่วยแนะนำ ส.ป.ก. จังหวัด สำหรับจังหวัดที่ยังไม่ส่งผลการคำนวณให้เร่งรัดจัดส่งโดยเร็ว และมอบ ผอ. ศสท. และผอ. สผส. จัดการข้อมูลให้ผู้บริหารก่อนที่จะไปติดตามตรวจสอบ

7. ให้ สกม. แจ้ง ส.ป.ก. จังหวัด เรื่องการโอนสิทธิและตกทอดมรดกสิทธิ โดยให้ ส.ป.ก. จังหวัด รับเรื่องจากเกษตรกรก่อน แต่ขอให้ชะลอการดำเนินงานจนกว่าจะแก้ไขปัญหาเรื่องผลการคำนวณให้แล้วเสร็จจึงจะดำเนินการต่อไป

8. นโยบายการพัฒนา ให้พิจารณาฐานข้อมูลของผู้ทำว่ามีศักยภาพพอหรือไม่ ทั้งนี้งบลงทุน ให้ ผอ.สุธี พิจารณาแผนงานการลงทุน สรุปเสนอแผนว่าจะดำเนินการเอง และจ้างเหมาอย่างละเท่าไร โดยขอให้พิจารณาเวลาทำงานประกอบด้วย และเร่งแจ้งจังหวัดดำเนินการ ทั้งนี้ ให้เร่งรัดดำเนินการและเบิกจ่ายเงินงบประมาณด้านการฟื้นฟูที่กันไว้แล้วด้วย

9. สำหรับกรณีเรื่องปัญหาพื้นที่ที่วังน้ำเขียว ให้ สจก. ทยอยฟ้องคดี 2-3 รายต่อเดือน